
Въз основа на проведено заседание на конкурсната комисия, назначена със Заповед № 721 от 05.05.2022 г. на Кмета на Община Враца и в съответствие с Протокол № 2/11.05.2022 г. на Комисията, се прие
СИСТЕМА

 за определяне на резултатите и условията за провеждане на конкурса за длъжността Главен експерт човешки ресурси в отдел „Човешки ресурси“ при Общинска администрация – Враца, както следва:
1. Комисията изготвя три различни варианта на тест със затворени въпроси с един възможен верен отговор.

2. Броят на въпросите в теста е 30 (тридесет).

3. За всеки верен отговор се присъжда 1 (една) точка. Максимален брой точки 30 (тридесет).
4. Тестът включва въпроси, свързани с устройството и функционирането на общинската администрация и с професионалната област на длъжността Главен експерт човешки ресурси в отдел „Човешки ресурси“ при Общинска администрация - Враца. Минималният резултат, при който кандидатът се счита за успешно издържал теста е 25 (двадесет и пет) точки.

5. След обявяване на началото на провеждането на конкурса един от кандидатите изтегля чрез жребий един от вариантите на тест и го обявява на всички кандидати.
6. Продължителността за решаване на теста е 1 (един) астрономически час. 
7. Проверката на теста ще се извърши от цялата комисия, веднага след приключване работата на кандидатите. Неверните отговори се отбелязват по недвусмислен начин. Тестовете се подписват от проверилите ги членове на комисията.

8. Кандидатите, постигнали резултат над минималния, ще бъдат уведомени чрез писмено  съобщение, което ще бъде поставено на входа на Заседателната зала на Община Враца. Датата, мястото и часа на провеждане на интервюто са предварително определени и посочени в списъка на допуснатите кандидати до конкурс.

9. Коефициентите, с които се умножават резултатите на кандидатите са, както следва:

- резултат от теста - коефициент 3;

- резултат от интервюто - коефициент 5.

10. На интервюто всеки член на комисията преценява качествата на кандидата въз основа на неговите отговори по 5-степенна скала и попълва формуляр съгласно приложение № 5 от НПКПМДСл. като преди интервюто кандидатите подписват формулярите за оценка.

11. Оценката на всеки кандидат от интервюто е средноаритметична от оценките на членовете на комисията.

12. Минималният резултат, при който кандидатът се счита за успешно издържал интервюто е 4 (четири), а максималния резултат е 5 (пет) по петобалната система.

13. Окончателният резултат на всеки кандидат е сбор от резултатите, получени при теста и от интервюто, умножени с коефициентите по т. 9.
14. Окончателните резултати на кандидатите се оформят във формуляр съгласно приложение № 8 от НПКПМДСл.

15. Въз основа на проведения конкурс комисията класира от първо до трето място най-успешно издържалите конкурса кандидати.

16. В десетдневен срок от приключване на конкурса комисията представя на органа по назначаването протокол за проведения конкурс и всички документи на класираните кандидати.

17. В срока по т. 16 класирането на кандидатите от първо до трето място се обявява на интернет страницата на Община Враца при спазване на изискванията за защита на личните данни. Всички кандидати, които са се явили на интервю, се уведомяват по електронна поща или писмено, като им се изпраща извлечение от протокола на комисията, който отразява резултатите от проведения конкурс.

ПРЕДСЕДАТЕЛ НА 

КОНКУРСНАТА КОМИСИЯ…………п……………    




   Нина Дакева




     Секретар на Община Враца

